**Telegram** on osittain avoimeen lähdekoodiin perustuva Telegram Messenger LLC:n kehittämä viestintäsovellus älypuhelimille ja muille laitteille. Virallinen sovellus on saatavilla Androidille, iOS:lle, Windowsille, Linuxille ja macOS:lle. Telegramista on myös selainlisäosia (Google Chrome) sekä web-pohjaisia sovelluksia. Sen käyttäjät voivat lähettää toisilleen viestejä, kuvia, videoita, tarroja ja tiedostoja. Telegram tarjoaa myös päästä päähän -salausominaisuuden, mutta sen vaihtoehtoisuutta ja kotitekoisuutta ovat arvostelleet sekä tietoturva-asiantuntijat että kryptologian tutkijat.*lähde?*

Telegram kertoi tammikuussa 2021, että sovelluksella on 500 miljoonaa aktiivista käyttäjää kuukausittain.

Historia
--------

Telegramin perustivat veljekset Nikolai ja Pavel Durov vuonna 2013. Heidät tunnetaan Venäjän suurimman internet-yhteisöpalvelun VK:n perustajina. Sittemmin Venäjän valtionjohdon läheiset tahot valtasivat VK:n, ja Durovit vetäytyivät siitä. Telegram Messenger LLC on yritys, jota jotkin uutislähteet ovat luonnehtineet saksalaiseksi. Asian todenperäisyyttä selvittänyt saksalainen Berliner Zeitung toteaa kuitenkin, ettei Saksaan ole rekisteröity sellaista yritystä. Heidän mukaansa Telegram Messenger LLC on rekisteröity palveluntarjoajayritykseen Lontoossa, mutta päätoimipaikka olisi Seychelleillä ja sen omistaisivat puolestaan yritykset Neitsytsaarilta ja Belizestä. Telegram kertoi saksalaisjulkaisulle hajauttaneensa yritysrakenteensa toimintansa turvaamiseksi kaikkiaan seitsemään maahan.

Telegram Messengeria varten Nikolai Durov kehitti uuden MTProto-protokollan, johon sovelluksen käyttämä salaus perustuu. Pavel Durov tarjosi Digital Fortress -rahaston kautta taloudellisen tuen ja infrastruktuurin.

Telegram-sovellus julkaistiin iPhone-puhelimille 14. elokuuta 2013, ja sen alfaversio julkaistiin 20. lokakuuta 2013 Android-puhelimille. Kun pikaviestintäsovellus WhatsApp kaatui yli kolmeksi tunniksi helmikuun lopussa 2014, Telegram keräsi lähes viisi miljoonaa käyttäjää.

Joulukuussa 2014 sovelluksen aktiivisten käyttäjien määrä oli 50 miljoonaa, ja viestejä lähetettiin tuolloin yli miljardi kappaletta päivässä. Helmikuussa 2016 Telegram kertoi sovelluksen käyttäjämäärän nousseen sataan miljoonaan käyttäjään kuukausittain. Päivittäin viestejä lähetettiin yli 15 miljardia kappaletta. Tammikuussa 2021 sovelluksen kerrottiin ylittäneen 500 miljoonan aktiivisen kuukausikäyttäjän rajan.

Venäläinen oikeusistuin kielsi Telegramin virallisesti huhtikuussa 2018, kun palvelu kieltäytyi luovuttamasta päästä-päähän-viestinnän salausavaimiaan turvallisuuspalvelujen käyttöön. Tosiasiassa Venäjä ei kyennyt estämään viestimen käyttöä, sillä sen käyttämät IP-osoitteet ovat vaihtuvia. Yritykset estää Telegram päätyivät vaikuttamaan suureen osaan Internetistä, myös pankkipalveluihin ja Googlen Gmailiin. Kesällä 2020 Roskomnadzor luopui yrityksistä estää Telegramin käyttö Venäjällä. Virasto ei selvittänyt miten asia ratkaistiin.

Saksan sisäministeri Nancy Faeser on vaatinut useaan kertaan joulukuussa 2021 ja tammikuussa 2022 Googlea ja Applea poistamaan Telegramin saatavilta sovelluskaupoistaan. Faeserin mukaan valtion vastaiset Reichsbürger-aktivistit, salaliittoteoreetikot ja äärioikeisto käyttävät sovellusta.

Maaliskuussa 2023 Brasilian korkein oikeus määräsi Telegramin suljettavaksi, kun se ei ollut sulkenut kanavia oikeuden määräysten mukaisesti. Telegram poisti lopulta entisen presidentti Jair Bolsonaron viestejä, joiden sanottiin jakavan salaista tietoa ja esti Bolsonaron tukijan kanavan, jota syytettiin disinformaation jakamisesta.

Ominaisuudet
------------

### Ryhmäkeskustelut

Yksi keskeinen osa Telegramia ovat ryhmäkeskustelut. Tavallisessa ryhmässä voi olla 200 jäsentä. Maaliskuussa 2016 Telegramin "superryhmien" (*Supergroup*) suurinta jäsenmäärää kasvatettiin tuhannesta viiteen tuhanteen.


### Päästä päähän -salaus

Oletuksena viestit salataan vain laitteesta Telegramin palvelimille, jonne viestit säilötään. On kuitenkin mahdollista aloittaa päästä päähän salattu keskustelu kahden henkilön välillä, jolloin viestejä ei tallenneta palvelimille ja viesteille voi asettaa itsetuhoajan. Salatut keskustelut salataan Telegramin omalla MTProto-protokollalla.

### Äänipuhelut

Äänipuhelut lisättiin palveluun maaliskuussa 2017. Ne ovat oletuksena salattuja päästä päähän. Äänipuhelut voivat olla vain kahden henkilön välillä, eikä ryhmäpuheluita tueta.

### Avoimen lähdekoodin rajapinta

Toisin kuin eräät muut pikaviestimet, jotka ovat suljettuja, Telegram tarjoaa rajapinnan sovellusten käytettäväksi. Lisäksi Telegram on julkaissut avoimen lähdekoodin TDLib (Telegram Database Library) -kirjaston, jonka avulla Telegram-viestimen voi toteuttaa. Telegram-viestimiä on toteutettu mm. Android, iOS, Windows, macOS, Linux, WebAssembly, FreeBSD, Windows Phone, watchOS, tvOS, Tizen, Cygwin, GNU Emacs -käyttöjärjestelmille tai alustoille.
Yksinkertaisemman boteille tarkoitetun rajapinnan avulla viestejä voi lähettää vaikka mikrokontrollerilta.
Telegram-viestejä tai julkisten kanavien keskusteluja voi myös julkaista verkkosivun osana.

Turvallisuushuolet
------------------

### Salaus

Kryptologian asiantuntijat ovat esittäneet vuodesta 2013 lähtien sekä epäilyä että kritiikkiä Telegramin käyttämää MTProto-salausta kohtaan. On sanottu, että kotitekoisen ja todistamattoman salauksen käyttö voi tehdä ohjelmasta alttiin ohjelmointivirheille, jotka voivat heikentää sen turvallisuutta. On myös väitetty, että Telegram ei palkannut kehittäjiä, joilla olisi ollut alalla riittävästi asiantuntemusta ja uskottavuutta. Kaksi tutkijaa Aarhusin yliopistosta julkaisi joulukuussa 2015 raportin, jossa he osoittivat, että MTProto ei ole IND-CCA-vahva. Salattujen viestien perään on mahdollista lisätä roskaa, joka ei vaikuta viestin sisältöön.

Maat joissa Telegramin käyttö on kielletty ja estetty

  Käyttö estetty täysin  Osittainen käyttöesto (jotkin operaattorit tai ääniviestit)
#### Kilpailut

Telegram on järjestänyt kaksi kilpailua, joissa on pyydetty kilpailijoita murtamaan palvelun käyttämä salaus. Kumpikin kilpailu päättyi ilman voittajaa. Tietoturva-asiantuntija Moxie Marlinspike ja kommentoijat *Hacker News* -nimisellä sivustolla arvostelivat kilpailuja, että ne olivat epärehellisiä ja muotoiltu Telegramin hyväksi. He sanoivat myös, että kyseisten kilpailujen käyttäminen todisteena salaustekniikan laadusta on harhaanjohtavaa.

### Kirjautuminen

Toisen henkilön tiliin kirjautumiseen ja koko hänen pilvessä olevan viestintähistorian lukemiseen tarvitaan vain kertakäyttökoodi, joka lähetetään tekstiviestillä kyseisen käyttäjän puhelinnumeroon. Kirjautumiskoodeja on siepattu Iranissa, Venäjällä ja Saksassa, mahdollisesti teleoperaattorien yhteistyöllä. Telegramissa on mahdollista asettaa salasana, mutta sitä ei vaadita.

Vastaanotto
-----------

### Turvallisuus

Saksalainen kuluttajajärjestö Stiftung Warentest arvioi helmikuussa 2014 Telegramin tarjoamaa tietosuojaa. Tarkastelun kohteena olivat tiedonsiirron turvallisuus, palvelun käyttöehdot, lähdekoodin saatavuus ja sovelluksen jakelu. Järjestö oli tyytyväinen palvelun tarjoamiin vaihtoehtoisiin turvallisuusominaisuuksiin ja osittain avoimeen lähdekoodiin, mutta arvosteli yhteystietojen pakollista siirtämistä Telegramin palvelimille ja osoitteen tai impressumin puuttumista palvelun verkkosivulta. Järjestö sanoi, että se ei voinut analysoida palvelimilla olevien viestien turvallisuutta lähdekoodiin puuttumisen takia.

Yhdysvaltalainen Committee to Protect Journalists -järjestö ja Electronic Frontier Foundation -järjestön Nate Cardozo suosittelivat toukokuussa 2016 välttämään Telegramin käyttöä, koska se ei tarjoa päästä päähän -salausta oletuksena ja koska Matthew Greenin kaltaiset kryptologian tutkijat ovat julkisesti arvostelleet sen käyttämää käytäntöjen vastaista MTProto-salausprotokollaa.

Telegramin UKK väittää, että se on turvallisempi kuin WhatsApp ja Line. Telegramin kehittäjiä arvosteltiin väitteen esittämisestä kesällä 2016, sillä WhatsApp käyttää laajasti hyväksyttyä päästä päähän -salausprotokollaa ja salaa kaiken sen kautta kulkevan tietoliikenteen oletuksena, kun taas Telegram ei tee kumpaakaan. Heinäkuusta 2016 lähtien myös Line on käyttänyt päästä päähän -salausta kaikkiin sen kautta lähetettyihin viesteihin oletuksena.

### Facebookin suhtautuminen Telegramiin

Facebookin omistama pikaviestintäsovellus WhatsApp esti sovelluksessaan kaikki Telegramin sivuille vievät linkit. Sovellus ei muotoillut verkko-osoitteita napsautettaviksi linkeiksi. Esto sittemmin poistettiin. Telegram myös ilmoittaa sivustollaan Facebook-sivunsa kadonneen palvelusta ilman selitystä.

Facebookin omistamassa kuvapalvelu Instagramissa käyttäjä ei voi laittaa profiilin linkikseen Telegramin linkkiä. Telegram ilmoitti asiasta Twitter-tilillään maaliskuussa 2016.

Lähteet
-------

1. ↑  Telegram, Google Play (viitattu 26. helmikuuta 2024). Tieto on haettu Wikidatasta.
2. ↑  Telegram Messenger, App Store (viitattu 26. helmikuuta 2024). Tieto on haettu Wikidatasta.
3. ↑  Release 4.15.0 (viitattu 21. helmikuuta 2024). Tieto on haettu Wikidatasta.
4. ↑  Telegram for macOS (viitattu 16. helmikuuta 2024). Tieto on haettu Wikidatasta.
5. ↑  Telegram Messenger *App Store*. Viitattu 5.11.2021. (englanniksi)
6. 1 2  Telegram hyötyi WhatsAppin uusista käyttöehdoista: ylitti 500 miljoonan aktiivisen käyttäjän rajan  15.1.2021. puhelinvertailu.com. Viitattu 8.2.2022. (suomeksi)
7. 1 2  Amar Toor: How Putin's cronies seized control of Russia's Facebook  31.1.2014. The Verge, theverge. Viitattu 3.6.2015. (englanniksi)
8. ↑  Ellis Hamburger: Why Telegram has become the hottest messaging app in the world  25.2.2014. The Verge, theverge. Viitattu 3.6.2015. (englanniksi)
9. 1 2  Danny Hakim: Once Celebrated in Russia, the Programmer Pavel Durov Chooses Exile  12.2014. The New York Times, nytimes.com. Viitattu 3.6.2015. (englanniksi)
10. ↑  Welche WhatsApp-Alternativen wirklich sicher sind Berliner Zeitung, berliner-zeitung.de.  Arkistoitu 19.6.2015. Viitattu 3.6.2015. (saksaksi)
11. ↑  Company Information - Telegram Messenger LLP. Limited Liability Partnership (englanniksi)
12. ↑  Russia’s Zuckerberg launches Telegram, a new instant messenger service *reuters.com*.  Arkistoitu 30.9.2014. Viitattu 15.3.2014. (englanniksi)
13. ↑  How old is Telegram? *telegram.org*. Viitattu 15.3.2014. (englanniksi)
14. ↑  Toimimaton WhatsApp sai miljoonat hyppäämään venäläiskilpailijaan *hs.fi*.  Arkistoitu 4.3.2014. Viitattu 18.3.2014.
15. ↑  Telegram Claims 50M Monthly Active Users, Seems To Be Attracting Teams  8.12.2014. Techcrunch.com.  (englanniksi)
16. ↑  Telegram Says It’s Hit 62M MAUs And Messaging Activity Has Doubled  13.5.2015. Techcrunch.com. Viitattu 3.6.2015. (englanniksi)
17. ↑  Russia lifts ban on private messaging app Telegram *The Independent*.  18.6.2020. Viitattu 30.11.2023. (englanniksi)
18. ↑  Nancy Faeser will Telegram aus den App-Stores werfen lassen *Der Spiegel*.  20.1.2022. Viitattu 30.11.2023. (saksaksi)
19. ↑
20. ↑  Telegram F.A.Q. *Telegram*. Viitattu 22.3.2016. (englanniksi)
21. ↑  How are secret chats different? *telegram.org*. Viitattu 18.3.2014. (englanniksi)
22. ↑  Voice Calls: Secure, Crystal-Clear, AI-Powered *telegram.org*. Viitattu 28.7.2017. (englanniksi)
23. ↑  EmacsConf - 2021 - talks - telega.el and the Emacs community on Telegram *emacsconf.org*. Viitattu 30.11.2023.
24. ↑  Telegram: Control ESP32/ESP8266 Outputs with Arduino IDE | Random Nerd Tutorials *randomnerdtutorials.com*.  9.7.2020. Viitattu 30.11.2023. (englanniksi)
25. ↑  Integrate Your Telegram Bot With Real World via ESP32/ESP8266 Arduino Microcontroller | HackerNoon *hackernoon.com*. Viitattu 30.11.2023. (englanniksi)
26. ↑  Telegram APIs *core.telegram.org*. Viitattu 30.11.2023.
27. ↑  Telegram Database Library *core.telegram.org*. Viitattu 30.11.2023.
28. ↑  Hacker News: Telegram – secure, free messaging *news.ycombinator.com*. Viitattu 11.12.2015. (englanniksi)
29. 1 2  Jakobsen, Jakob; Orlandi, Claudio: On the CCA (in)security of MTProto (PDF) *Cryptology ePrint Archive*.  8.12.2015. International Association for Cryptologic Research (IACR). Viitattu 11.12.2015. (englanniksi)
30. ↑  Cox, Joseph: Why You Don't Roll Your Own Crypto *Motherboard*.  10.12.2015. Vice Media LLC. Viitattu 11.12.2015. (englanniksi)
31. ↑  Turton, William: Cryptography expert casts doubt on encryption in ISIS' favorite messaging app *The Daily Dot*.  19.11.2015. Viitattu 11.12.2015. (englanniksi)
32. ↑  Winter Contest Ends *Telegram*.  2.3.2014. Viitattu 6.8.2016. (englanniksi)
33. ↑  Crypto Contest Ends *Telegram*.  11.2.2015. Viitattu 24.10.2015. (englanniksi)
34. 1 2  Marlinspike, Moxie: A Crypto Challenge for the Telegram Developers *Thought Crime*.  19.12.2013.  Arkistoitu 7.3.2014. Viitattu 2.3.2014. (englanniksi)
35. 1 2  Wauters, Robin: Cracking contest: first one who breaks Telegram gets $200,000 in bitcoins (but really, nobody wins) *Tech.eu*.  19.12.2013. Viitattu 2.3.2014. (englanniksi)
36. ↑  Hornby, Taylor: Telegram's Cryptanalysis Contest *Crypto Fails*.  19.12.2013. Viitattu 24.10.2015. (englanniksi)
37. ↑  Kirk, Jeremy: How much trust can you put in Telegram messenger? *PC World*.  15.1.2015. IDG. Viitattu 4.5.2016. (englanniksi)
38. 1 2  Lokot, Tetyana: Is Telegram Really Safe for Activists Under Threat? These Two Russians Aren't So Sure *Advox*.  2.5.2016. Global Voices. Viitattu 4.5.2016. (englanniksi)
39. ↑  Rad, Alex: A 264 Attack On Telegram, And Why A Super Villain Doesn't Need It To Read Your Telegram Chats *alexrad.me*.  9.1.2015.  Arkistoitu 25.4.2016. Viitattu 4.5.2016. (englanniksi)
40. 1 2  Menn, Joseph; Torbati, Yeganeh: Exclusive: Hackers accessed Telegram messaging accounts in Iran - researchers *Reuters*.  2.8.2016. San Francisco/Washington:  Thomson Reuters. Viitattu 3.8.2016. (englanniksi)
41. ↑  Lipp, Sebastian; Hoppenstedt, Max: Exklusiv: Wie das BKA Telegram-Accounts von Terrorverdächtigen knackt *Motherboard*.  26.8.2016. Vice Media. Viitattu 28.8.2016. (saksaksi)
42. ↑  WhatsApp und Alternativen: Datenschutz im Test *Stiftung Warentest*.  26.2.2014. Viitattu 2.3.2016. (saksaksi)
43. 1 2  Why Telegram's security flaws may put Iran's journalists at risk  31.5.2016. Committee to Protect Journalists. Viitattu 20.7.2016. (englanniksi)
44. ↑  Telegram FAQ: How secure is Telegram? Telegram.  (englanniksi)
45. ↑  Turton, William: Why You Should Stop Using Telegram Right Now *Gizmodo*.  24.6.2016. Gawker Media. Viitattu 7.7.2016. (englanniksi)
46. ↑  Sawers, Paul: Ahead of IPO, mobile messaging giant Line introduces end-to-end encryption by default *VentureBeat*.  30.6.2016. Viitattu 10.9.2016. (englanniksi)
47. ↑  WhatsApp Is Blocking Links To Rival App Telegram On Android *social.techcrunch.com*. Viitattu 22.3.2016. (englanniksi)[vanhentunut linkki]
48. ↑  Telegram F.A.Q. *Telegram*. Viitattu 22.3.2016. (englanniksi)
49. ↑  Update: Block has been lifted *Android Police*. Viitattu 11.9.2021. (englanniksi)
50. ↑  Telegram Messenger on Twitter *Twitter*. Viitattu 22.3.2016. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Telegram**.
* Telegramin kotisivu (telegram.org) (englanniksi)
* ISIS switches propaganda activities to new app: Telegram (11.10.2015) (rudaw.net) (englanniksi)
* Putinin vainoama VKontakten perustaja Suomessa: Ennen maailma oli paljon vapaampi (25.5.2015) (tekniikkatalous.fi)
* Secure Messaging Scorecard. Which apps and tools actually keep your messages safe? (Arkistoitu – Internet Archive) (eff.org) (englanniksi)
* Messenger im Test: Sicherheit von WhatsApp, Telegram, Line und Co. (giga.de) (saksaksi)
* WhatsApp und Alternativen: Daten­schutz im Test (saksalainen kuluttajatuotteiden testausorganisaatio Stiftung Warentest, 26.2.2014) (test.de) (saksaksi)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pikaviestintäpalvelut ja -ohjelmat |
| --- |
|  |
| Tekstipainotteiset | 
* Element
* IRC (mIRC, Irssi, ircII, Trillian)
* ICQ
* Kik Messenger
* Meetro
* Mercury Messenger
* Miranda IM
* Pidgin
* Psi
* Slack
* Talk
* Xfire

 |
|  |
| Teksti ja puhelut | 
* Telegram
* WhatsApp
* iChat
* Signal
* KakaoTalk
* Wickr Me

 |
|  |
| Multimediapainotteiset | 
* Snapchat

 |
|  |
| Palvelut, joissa on pikaviestin | 
* Facebook Messenger
* Google Hangouts (Google Talk)
* Skype (Skype for Business)
* Zoom
* Microsoft Teams
* Discord

 |
|  |
| Lakkautetut palvelut | 
* Windows Live / MSN Messenger
* TextSecure
* Meebo
* AOL Instant Messenger (AIM)

 |
|  |
| 
* Katso myös:
* Videoneuvottelu

 |

 |